section_heading: Život i običaji
paragraph_text: Lijekovi i medicina: Iliri su poznavali niz ljekovitih trava kojima su liječili razne bolesti. Najpoznatija među tim biljkama bila je Iris illyrica ili perunika, čija višestruka ljekovita svojstva uvelike hvale antički pisci, od grčkog filozofa Teofrasta, do liječnika Dioskurida i polihistora Plinija. Prema Dioskuridu osušeni prah irisa zacjeljuje čireve, uspavljuje, liječi glavobolju, a samljeveni podanak pomiješan s medom djeluje kao abortiv. Plinije zna da, osim za liječenje bolesti, otmjene rimske gospođe nose oko vrata nanizane tablete s prahom irisa kako bi prekrile neugodan zadah znoja. Zanimljivo je da Plinije preporučuje da se osušeni podanak (rhizom) perunike objesi oko vrata maloj djeci kada im niču zubići, a taj se običaj sačuvao u nekim našim krajevima sve do danas<ref>Knjiga: Iliri, Aleksandar Stipčević<ref>https://www.aquamed.hr/hr/blog-clanci/234-ljekovite-biljke-perunika